b"\n_START_ARTICLE_\nCasa Fortuny (Vic)\n_START_SECTION_\nDescripci\xc3\xb3\n_START_PARAGRAPH_\nEdifici civil. Casa entre mitgeres que consta de planta baixa i dos pisos i \xc3\xa9s sim\xc3\xa8trica respecte a un eix central. A la planta baixa presenta dos portals d'arc rebaixat amb decoracions de totxo vist formant cornises i decoracions. Al primer pis presenta decoracions amb mosaics de colors, cal remarcar el ferro forjat de les baranes._NEWLINE_\xc3\x89s una casa d'estructura simple, constru\xc3\xafda amb materials senzills per\xc3\xb2 amb una gran empremta modernista._NEWLINE_L'estat de conservaci\xc3\xb3 \xc3\xa9s regular, ja que est\xc3\xa0 envoltada de noves edificacions.\n_START_SECTION_\nHist\xc3\xb2ria\n_START_PARAGRAPH_\nEs troba al carrer Verdaguer, que s'obr\xc3\xad arran de la construcci\xc3\xb3 de l'estaci\xc3\xb3 de ferrocarril l'any 1875 i que va ser reformat al 1910._NEWLINE_En aquest carrer hi trobem altres elements arquitect\xc3\xb2nics de tipus modernista o racionalista._NEWLINE_La casa Fortuny \xc3\xa9s una bella mostra de la simplicitat estructural i de materials d'aquest corrent de principis de segle."